Public procurement notice: Contract Notice
Published: 2024-02-16
Buyer: Terézvárosi Vagyonkezelő Nonprofit Zrt.
Country: HU
Region: HU110
Contract type: Services
Procedure: Open procedure
CPV classification: 50000000 | 79713000: Guard services | 98341100
Submission deadline: 2024-03-18
Award criteria: quality, price

Technical requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében foglalt kizáró okok bármelyike fennáll.

A Kbt. 62. § (7) bekezdése alapján ajánlatkérő – az érintett ajánlattevő, alvállalkozó, alkalmasság igazolásában részt vevő szervezet nevének és címének (székhelyének, lakóhelyének) az eljárás tárgyának és azonosítójának, valamint a kizárás és a kizárt gazdasági szereplő erről való tudomásszerzése időpontjának megjelölésével – köteles tájékoztatni a Közbeszerzési Hatóságot az (1) bekezdés i) és j) pontja szerinti kizárásról és a kizárás időpontjáról.

Az ajánlattevő ajánlatával együtt benyújtja a kizáró okok és az alkalmasság igazolására az egységes európai közbeszerzési dokumentumot (EEKD) az EKR használatával.

A kizáró okok és alkalmassági követelmények teljesítésére vonatkozó részletes adatokat és a lentiekben előírt igazolásokat Ajánlattevőnek – és adott esetben a kapacitásait rendelkezésre bocsátó szervezetnek - abban az esetben kell megadni és benyújtani, amennyiben az Ajánlatkérő arra az eljárás eredményéről szóló döntés meghozatalát megelőzően az ajánlattevőt a Kbt. 69. §-a szerint felhívja. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós.

A kizáró okok igazolását alátámasztó dokumentumok körét részletesebben a 321/2015. (X.30.) Korm. rendelet 8. § és 10. §-i tartalmazzák. A 321/2015. (X.30.) Korm. rendelet 15. §-a értelmében: az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ában, illetve ha az ajánlatkérő előírta, a 63. §-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot nyújt be.

Öntisztázás: A Kbt. 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére az ajánlattevő, részvételre jelentkező, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a 188. § (4) bekezdése szerinti –véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondta, hogy az érintett gazdasági szereplő az ajánlat vagy részvételi jelentkezés benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát. Ha a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő az egységes európai közbeszerzési dokumentummal egyidejűleg köteles benyújtani.

Részletszabályok: 321/2015. (X. 30.) Korm. rendelet 1-16. §
A Villa Margarita üzemeltetésével kapcsolatos feladatok ellátása.

A Villat a tulajdonos Budapest Főváros VI. kerület Terézváros Önkormányzata szociális üdültetésre használja, az itt megszállni vágyó vendégeknek önkormányzati pályázat útján van lehetőségük jelentkezni. A jelentkezők közül az Önkormányzat Szociális Osztálya döntése nyomán kerülnek ki a vendégek.

Budapest Főváros VI. kerület Terézváros Önkormányzata, mint ingatlan tulajdonos megbízásából és képviseletében a Terézvárosi Vagyonkezelő Nonprofit Zrt. jár el, mint Üzemeltetésbe adó.

Szezonok:

FŐSZEZON:
•	június, július, augusztus hónapok (3 hónap),
•	ebben a 3 hónapban csak és kizárólag üzemeltetési ügymenetben működhet az üdülő,
•	ebben a szezonban a Villa vendégeket fogad.

FŐSZEZONON KÍVÜLI SZEZON: 
•	március, április, május, valamint szeptember, október hónapok (mindösszesen 5 hónap),
•	ebben az 5 hónapban lehetséges az üzemeltetés is, és a gondnokság is, mivel ebben az időszakban az ajánlattevőnek vállalnia kell, hogy Ajánlatkérő jelzése esetén 30 nap alatt üzemeltetésre tud váltani gondnokságból
•	vendégek fogadása ebben az időszakban csak akkor fordulhat elő, ha Ajánlatkérő jelzése nyomán üzemeltetésre kell váltania nyertes ajánlattevőnek

OFF SZEZON:
•	november, december, január, február (4 hónap),
•	ebben a 4 hónapban mindenképp csak gondnoksági ügymenet van az üdülőben vendégek fogadása nélkül

Az üzemeltetési feladatok:
•	takarítási feladatok napi rendszerességgel
•	ágynemű-csere és tisztítás turnusváltáskor, vagy szükség esetén többször is 
•	közvetlen üzemelésgátló karbantartási feladatok, amelyek halasztást nem tűrnek
•	nem közvetlenül üzemelésgátló hibák azonnali jelzése a tulajdonos felé 
•	wellness részleg működtetése, használat felügyelete
•	őrzés-védelem
•	24 órás folyamatos recepció-szolgálat
•	szaktudást nem igénylő általános kerti munkák
•	medence tisztítással és kiskarbantartással kapcsolatos feladatok
•	adminisztratív feladatok
•	reggeliztetési feladatok

A gondnoksági feladatok:
•	takarítási feladatok heti rendszerességgel
•	nem közvetlenül üzemelésgátló hibák azonnali jelzése a tulajdonos felé 
•	őrzés-védelem
•	szaktudást nem igénylő általános kerti munkák igény szerinti rendszerességgel
•	medence tisztítással és kiskarbantartással kapcsolatos feladatok
•	állagmegóvási munkák
•	adminisztratív feladatok

Felhívjuk ajánlattevők figyelmét, hogy Ajánlatkérő előzetes döntése és értesítése nyomán előfordulhat, hogy főszezonon kívüli szezon során is üzemeltetési feladatok elvégzését kérheti nyertes ajánlattevőtől, melyet 30 nappal előtte írásban kell a nyertes ajánlattevő felé jeleznie. Erre vonatkozóan kerültek megállapításra a különböző szezonok és elvárt feladatok is.

A részletes műszaki leírást a közbeszerzési dokumentumok részét képező műszaki leírás tartalmazza, melyek külön dokumentumként kerülnek felcsatolásra az EKR felületére.
Ajánlatkérő rögzíti, hogy pénzügyi és gazdasági alkalmassági feltételt nem ír elő jelen eljárásban.
Ajánlattevőnek az ajánlatával együtt benyújtott egységes európai közbeszerzési dokumentumban kell nyilatkoznia, hogy megfelel az előírt alkalmassági követelményeknek.

Ajánlatkérő az EKR-ben található EEKD formanyomtatványban nem kéri a formanyomtatvány IV. részében szereplő részletes információk megadását, az Ajánlattevőnek kizárólag a IV. rész „alfa” pontját kell kitöltenie.

Az alkalmassági követelmények teljesítésére vonatkozó részletes adatokat és a lentiekben előírt igazolásokat Ajánlattevőnek – és adott esetben a kapacitásait rendelkezésre bocsátó szervezetnek - abban az esetben kell megadni és benyújtani, amennyiben az Ajánlatkérő arra az eljárás eredményéről szóló döntés meghozatalát megelőzően az ajánlattevőt a Kbt. 69. §-a szerint felhívja.

Igazolás:

M.1.: A Kbt. 65.§ (1) bekezdés b) pontja és a 321/2015. (X.30.) Korm. rendelet 21. § (3) bekezdés a) pontja alapján
Az eljárást megindító felhívás feladása napjától visszafelé számított hat évben (72 hónapos időszakban) teljesített (teljesítésigazolással lezárt) jelentősebb, alkalmassági feltétel körében előírt tárgyú referenciamunka/referenciamunkák ismertetése a 321/2015. (X.30.) Korm. rendelet 22. § (2) bekezdése szerint. A nyilatkozatban meg kell adni legalább a szerződést kötő másik fél részéről felvilágosítást adó személy nevét és telefonszámát, a referenciamunka pontos leírását (elvégzett munkák megnevezését, főbb műszaki paramétereit), a teljesítés idejét (kezdő és befejező időpontja év/hónap/nap feltüntetésével), a szerződésbeli mennyiséget továbbá, hogy fővállalkozói, alvállalkozói vagy konzorciális teljesítésről van-e szó, és hány százalékos volt a teljesítésében az ajánlattevő részvételi aránya, és a szerződés mely részét teljesítette. Továbbá nyilatkozni kell arról, hogy a teljesítés az előírásoknak és a szerződésnek megfelelően történt-e, olyan részletességgel, hogy annak alapján az alkalmasság minimumkövetelményei között előírt feltételek megléte egyértelműen megállapítható legyen.

M.2. (321/2015. (X.30.) Korm. rendelet 21. § (3) bekezdés b) pont)
A teljesítésbe bevonandó szakemberek megnevezése, végzettségüknek, illetve képzettségüknek, gyakorlatuknak ismertetése, szakember által aláírt, a szakmai tapasztalatot hónapokban bemutató szakmai önéletrajz és a szakember nyilatkozata, miszerint rendelkezésre áll majd a szerződés teljesítésének időtartama alatt.

Az alkalmassági követelményekre vonatkozó részletes szabályokat a közbeszerzési dokumentumok tartalmazzák.

Az alkalmasság minimumkövetelménye(i):

Alkalmatlan az ajánlattevő, ha:
M.1. Nem rendelkezik az eljárást megindító felhívás feladása napjától visszafelé számított hat évben (72 hónapos időszakban) szerződésszerűen teljesített:

M.1.1. legalább 1 db szálláshely üzemeltetésére vonatkozó referenciával, amely tartalmazott legalább:
       • takarítási feladatokat.
M.1.2. legalább 1 db szálláshely üzemeltetésére vonatkozó referenciával, amely tartalmazott legalább:
       • recepciós szolgáltatási feladatok ellátását.
M.1.3. legalább 1 db szálláshely üzemeltetésére vonatkozó referenciával, amely tartalmazott legalább:
       • őrzési és/vagy biztonsági szolgálati feladatok ellátását.
M.1.4. legalább 1 db szálláshely üzemeltetésére vonatkozó referenciával, amely tartalmazott legalább:
       • reggeli felszolgálást.

*Az ellátott feladatok jellege és tartalma alatt a műszaki leírásban foglaltak az irányadók.

A referenciák külön szerződésekből is igazolhatók.

A referenciamunka akkor tekinthető az eljárást megindító felhívás feladásától visszafelé számított hat éven (72 hónapban) belül teljesítettnek, ha a vizsgált időszak alatt befejezett, de legfeljebb kilenc éven belül megkezdett.

M.2. Alkalmatlan az ajánlattevő, amennyiben nem rendelkezik 
M.2.1. legalább 1 fő középfokú vendéglátóipari vagy azzal egyenértékű végzettségű és legalább 24 hónap szakmai gyakorlattal bíró szakemberrel.

Alkalmazandó: a Kbt. 41/A. § (1) bekezdése, a 65.§ (7) bekezdése, 69. § (11a) bekezdése.
Ajánlatkérő az ajánlattételt NEM köti ajánlati biztosíték nyújtásához.


Winner: Közbeszerzési Hatóság